**2019.08.30.**

**TÁJÉKOZTATÓ**

**A TOP-5.1.2-16-HB1-2017-00003 Foglalkoztatási együttműködések a Dél-Nyírségi paktumterületen című projektről**

A Terület- és Településfejlesztési Operatív Program keretében megvalósuló **TOP-5.1.2-16-HB1-2017-00003 Foglalkoztatási együttműködések a Dél-Nyírségipaktumterületen** projekt keretében **2019. szeptember hónaptól** az alábbi bérjellegű támogatások nyújthatóak:

* **a „legfeljebb 8+4 havi 100%-os bérköltség támogatás” konstrukció 6+3 havi 70%-os formában** vehető igénybe**:** támogatás 6 hónap időtartamra igényelhető, 70%-os intenzitással + 3 hónap időtartamú támogatás nélküli továbbfoglalkoztatási kötelezettséggel.
* **a „legfeljebb 8+4 havi 70%-os foglalkoztatás bővítését szolgáló bértámogatás” konstrukció 6+3 havi 70%-os formában** ítélhető meg**:** támogatás 6 hónap időtartamra igényelhető, 70%-os intenzitással + 3 hónap időtartamú támogatás nélküli továbbfoglalkoztatási kötelezettséggel.

A támogatás mértéke (bérköltség és bértámogatás esetében is):

* ha a betölteni kívánt munkakör nem igényel szakképesítést, **bruttó 149 000,- Ft** munkabér és annak szociális hozzájárulási adója erejéig,
* legalább középfokú iskolai végzettséget, illetve középfokú szakképzettséget igénylő munkakörben **bruttó 195 000,- Ft** munkabér és annak szociális hozzájárulási adója erejéig.

Lehetőség van továbbá **munkába járáshoz kapcsolódó helyközi utazás költségeinek megtérítésére:** a foglalkoztatás teljes időtartama alatt (támogatás nélküli továbbfoglalkoztatást előíró támogatott foglalkoztatáshoz kapcsolás esetén csak a támogatás folyósítási időtartama alatt) nyújtható, mértéke a felmerülő utazási költségek 100%-a.

A munkáltatók a Hajdú-Bihar Megyei Kormányhivatal illetékes járási hivatal foglalkoztatási osztályán érdeklődhetnek a támogatások igénylésének feltételeiről. Kérelem csomagot szintén a foglalkoztatási osztály munkatársaitól kérhetnek.